stanford-oval/wikipedia huggingface dataset:
הקורפוס ה-61 (האימפריה הגרמנית)
הערות שוליים

1 2 3  Cron 2002, p. 89
↑  Note that Corps (z.b.V.) were designated with Arabic, not Roman, numerals.
↑  General Commands for Special Use Generalkommandos zur besonderen Verwendung (Genkdo z.b.V.)
↑  Cron 2002, p. 87
↑  "The Prussian Machine, GenKdo". אורכב מ-המקור ב-11 באפריל 2012. נבדק ב-30 באוקטובר 2012. {{cite web}}:  (עזרה)
↑  "German War History". נבדק ב-30 באוקטובר 2012. {{cite web}}:  (עזרה)
הקורפוס ה-60 (האימפריה הגרמנית)

| --- | --- |

סמל מפקדת קורפוס בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  קורפוס
 אירועים ותאריכים
 תקופת הפעילות:  20 בנובמבר 1916 – דצמבר 1918 (כשנתיים)
 מלחמות:  מלחמת העולם הראשונה
 פיקוד
 מפקדים:  ראו בהמשך
הקורפוס ה-60 (בגרמנית: Generalkommando zbV 60 היה קורפוס של צבא הקיסרות הגרמנית במלחמת העולם הראשונה. הוא הוקם ב-20 בנובמבר 1916 על ידי הקמת קבוצת מיטאו ופורק בתום המלחמה.
היסטוריה

קבוצת מיטאו, על שם העיר מיטאו, הוקמה ב-3 באוגוסט 1915. היא הפכה לקורפוס ה-60  ב-20 בנובמבר 1916, ופעלה עד סוף המלחמה.
עם תחילת מלחמת החפירות, זיהה הצבא הגרמני כי לא ניתן עוד לקיים את יחידת הקורפוס המסורתית, כלומר אחת המורכבת משתי דיוויזיות. בעוד שבמקרים מסוימים (ובמקומות מסוימים) היה די בקורפוס של שתי דיוויזיות, במקרים אחרים היה צורך ב-5 או 6 דיוויזיות. לכן, תחת פיקודו של הינדנבורג (מקיץ 1916), נוצרו מפקדות קורפוס חדשות ללא דיוויזיות אורגניות.  הקורפוס החדש הזה נקבע כמפקדה כללית לשימוש מיוחד (בגרמנית: Generalkommandos zur besonderen Verwendung).
מפקדים

לקורפוס ה-60 היו המפקדים הבאים במהלך קיומו:
גינטר פון פפריץ (25 בנובמבר 1916–16 במרץ 1918)
לודוויג פון אסטורף (16 במרץ 1918–דצמבר 1918)
הערות שוליים

1 2  Cron 2002, p. 89
↑  Note that Corps (z.b.V.) were designated with Arabic, not Roman, numerals.
↑  General Commands for Special Use Generalkommandos zur besonderen Verwendung (Genkdo z.b.V.)
↑  Cron 2002, p. 88
↑  Cron 2002, p. 87
↑  "The Prussian Machine, GenKdo". אורכב מ-המקור ב-11 באפריל 2012. נבדק ב-30 באוקטובר 2012. {{cite web}}:  (עזרה)
↑  "German War History". נבדק ב-30 באוקטובר 2012. {{cite web}}:  (עזרה)
המחתרת הקומוניסטית בצרפת

המחתרת הקומוניסטית בצרפת, או בכינויה Francs-Tireurs et Partisans - FTP, הייתה ארגון להתנגדות חמושה שהוקם על ידי מנהיגי המפלגה הקומוניסטית הצרפתית במהלך מלחמת העולם השנייה. המפלגה הקומוניסטית הייתה נייטרלית בתחילה, בעקבות דעתה הרשמית של ברית המועצות כי המלחמה היא מאבק בין האימפריאליסטים, אך אימצה מדיניות של התנגדות מזוינת לכיבוש הגרמני של צרפת לאחר תום הברית הסובייטית-גרמנית, כאשר פלשה גרמניה לברית המועצות ביוני 1941. הוקמו שלוש קבוצות מחתרת, שהורכבו מחברי המפלגה, קומוניסטים צעירים, ואזרחים זרים, שמצאו מקלט בצרפת. בתחילת 1942 התמזגו הקבוצות למחתרת ה-FTP, אשר ביצעה חבלה והתנקשויות נגד הכיבוש. ה-FTP הייתה אחת הקבוצות המאורגנות והיעילות ביותר מבין קבוצות ההתנגדות הצרפתית. במרץ 1944, לפני פלישת בעלות הברית לנורמנדי, התמזגה ה-FTP עם שאר קבוצות ההתנגדות באופן רעיוני. בפועל, היא שמרה על עצמאותה עד תום המלחמה.
רקע

כשתקפה גרמניה את ברית המועצות ב-22 ביוני 1941 במבצע ברברוסה, השתנתה מדיניות המפלגה הקומוניסטית הצרפתית (PCF) לתמיכה במאבק מזוין נגד הכובשים הגרמנים. "החזית הלאומית" (Front National de l'Indépendance de la France) הוקמה כתנועה של המחתרת הצרפתית באזור הצפוני של צרפת ביוני 1941. באופן תאורטי הייתה "החזית הלאומית" עצמאית מהמפלגה הקומוניסטית הצרפתית (PCF). למעשה היא נשלטה על ידי ה-PCF. בתחילה היו מטרות המחתרת בעיקר פוליטיות, תוך ניצול המצב הבלתי יציב תחת הצבא הגרמני הכובש.
באוגוסט 1941 נוצרו במחתרת קבוצות נוער לוחמות עליהן פיקד אלבר אוזוליאס (Albert Ouzoulias) (אנ'). מנהיגים נוספים של המחתרת היו ארתור דלידה (Arthur Dallidet) (אנ'), ז'ורז' בייר, שהיה אחראי על החימוש והגיוס, ואז'ן אנאף (Eugène Hénaff) (אנ').
הקמת המחתרת

במקום להגביל את הפעולה המזוינת לקומוניסטים, הוחלט להקים ארגון לא-קומוניסטי תחת החזית הלאומית (Front national). ה-FTP היה פתוח ללא-קומוניסטים אך פעל תחת שליטה קומוניסטית. ה-FTP נתפסה כדרך להגברת ההשפעה הפוליטית של המפלגה הקומוניסטית בממשלת צרפת העתידית. גיליון מיוחד של ל'הומניטה, בפברואר 1942, אישר את קיומה של הקבוצה וקבע שעל פטריוטים לתת להם סיוע. גיליון נוסף במרץ 1942 דחק בצרפתים להקים קבוצות נוספות כאלה כדי לנהל מלחמת גרילה ולסייע לאוכלוסייה להגן על עצמה מפני הגרמנים.
ה-FTP נוצר באפריל 1942 בראשותו של שרל טיון (Charles Tillon). באפריל 1942 ולאחר מכן דווח על מעשי חבלה באמצעי מלחמה ועל תקיפות נגד חיילים גרמנים ומשתפי פעולה צרפתים. העיתון ל'הומניטה החל להשתמש בראשי התיבות של ה-FTP ביולי 1942. FTP חיבלה ברכבות ובבתי חרושת, הענישה משתפי פעולה והרגה חיילים גרמנים.
ה-FTP איחדה שלושה ארגונים קומוניסטים. הוועדות הצבאיות הבין-אזוריות דיווחו לארגון המרכזי. בשטח הורכבה כל קבוצה משתי קבוצות של שלושה או ארבעה לוחמים תחת מפקד ועוזרו. הם פעלו כאזרחים וביצעו פעולות רק מעת לעת. לאחר מכן שבו ככל האפשר לחייהם היומיומיים הרגילים. אוזוליאס תמך בהתקפות מהירות נגד מטרות שנבררו בקפידה על ידי קבוצות קטנות של לוחמים, שהיו נסוגים במהירות. הוא מיסד הנחיות ללוחמה עירונית, בה יחידות ה-FTP תקפו כוחות גרמניים גדולים בהרבה. טיון כינה זאת אסטרטגיה של "טיפות כספית", שבאמצעותה יכולה הקבוצה להשתמש בהפתעה ובניידות כדי להשיג עליונות זמנית בטרם תיעלם.
ארגון F.T.P. - M.O.I. הוקם באביב 1942 ובו עם ארבע יחידות של קומוניסטים. רוב לוחמיו היו יהודים מצרפת, או יהודים שלא היו אזרחים צרפתיים, בעיקר ממזרח אירופה (הונגריה, רומניה ועוד). חלקם היו מתנדבים לשעבר בבריגדות הבינלאומיות, שהשתתפו במלחמת האזרחים בספרד (1939-1936), ושרידיהם נמלטו לצרפת לאחר תבוסת הכוחות הרפובליקניים בספרד (שם נכלאו במחנות מאסר). הם פרסמו עלונים ופרסומים ביידיש. הארגון שולב ב-FTP אך שמר על מידה מסוימת נשל אוטונומיה. ה-FTP-MOI ביצעו פעולות תגמול נגד הגרמנים לאחר המצוד בפריז ("וול ד'היב") שהתקיים ביולי 1942, בו נעצרו יהודים בפריז ובאזורים אחרים של צרפת ולאחר מכן גורשו ונרצחו באושוויץ.
היסטוריה

הכוח הצבאי של הקומוניסטים היה עדיין חלש יחסית בסוף 1941, אבל צמיחתם המהירה ביססה את המוניטין שלהם ככוח אנטי-פשיסטי יעיל. דאלידט נעצר ב-28 בפברואר 1942. הוא נעצר, נלקח לכלא לה סאנטה, כבול באזיקים והוכה קשות. הוא לא חשף מידע, אבל נשא עמו רשימה ארוכה של שמות וכתובות. חשיפת המידע הובילה למעצרים אחרים, כולל "בטי" (מדלן פאסו - Madeleine Passot) (אנ'), קצינת הקישור של המחתרת.
בהדרגה פיתח ה-FTP ארגון צבאי יותר, עם כיתות, מחלקות וגדודים. ה-FTP התלונן כי הבריטים והגוליסטים (תומכי צרפת החופשייה בראשות שארל דה גול) מנעו מהם בכוונה נשק, אם כי ייתכן שהבעיה הייתה היעדר קשרים שנדרשו לארגן מסירה.
בנובמבר 1943 נעצר יוסף אפשטיין, ראש המטה הכללי של ה-FTP, והיה נתון לעינויים קיצוניים, אך לא גילה דבר. מבצע משטרתי גדול הרס פגע קשה בפעילות המחתרת באזור פריז. מסוף 1943 החלה המחתרת להכין התקוממות לאומית שתתמוך בפלישה הצפויה של בעלות הברית לאירופה. ב-1944 הוערך כוחה של המחתרת ב-100,000 לוחמים. במרץ 1944 הציב הגנרל שארל דה גול את כל הכוחות הצרפתים תחת סמכותו של הגנרל מארייפייר קניג, אבל מחתרת ה-FTP שמרה על עצמאותה דה פקטו. במהלך המערכה של בעלות הברית בנורמנדי, ה-FTP פעל לעיכוב הגעתם של הגרמנים במרכז ובדרום-מערב צרפת לאתר הקרב.
מיוני עד אוגוסט 1944 תיאם אוזוליאס את הפעולה הצבאית של ה-FTP באזור פריז.  פעילות המחתרת מילאה תפקיד חשוב בשחרור פריז באוגוסט 1944. את הקרבות לשחרור פריז הובילו אנרי רו טאנגוי ואשתו ססיל. ב-28 בסתיו 1944 החל שילוב יחידות המחתרת בצבא הצרפתי. באוקטובר 1944 שולבו המיליציות הקומוניסטיות בצבאו של גנרל ז'אן דה לאטר דה טסיני.
אחרי המלחמה

מיד אחרי מלחמת העולם השנייה, נשיא הרפובליקה הצרפתית שארל דה-גול, החל לנסות ולמחוק את תרומתה של המחתרת הקומוניסטית הצרפתית לשחרור צרפת ופריז. דה-גול פעל להקמת הרפובליקה הרביעית שהייתה ריכוזית שהתבססה על מעמדו והכרזימה שלו, ועל-כן נשען רבות על הצגתו כמשחרר פריז. לפיכך, פעל לדחוק מספרי ההיסטוריה את תרומתם של גורמים אחרים לשחרור צרפת מלבד ארגון ׳צרפת החופשית׳ שעמד בראשו.
יחד עם זאת, בשנים האחרונות חלה התפכחות בצרפת וישנה הכרה גוברת בחשיבותה של המחתרת הקומוניסטית לשחרור צרפת ופריז.
ראו גם

התנגדות בתקופת מלחמת העולם השנייה
מאקי (מלחמת העולם השנייה)
צרפת החופשית
לקריאה נוספת

Ariès, Phillippe; Duby, Georges (1998). A History of Private Life, Volume V, Riddles of Identity in Modern Times. Cambridge, Massachusetts & London: Belknap Press. ISBN 978-0-674-40004-7.
"Charles, Joseph TILLON". Base de données des députés français depuis 1789. French National Assembly. נבדק ב-2015-06-08.
"HENAFF Eugène". Bourse du Travail de Paris. 22 באפריל 2012. אורכב מ-המקור ב-2015-09-23. נבדק ב-2015-06-07. {{cite web}}:  (עזרה)
Johnson, Douglas (6 בדצמבר 1995). "Obituary: Albert Ouzoulias". The Independent (UK). נבדק ב-2015-05-21. {{cite journal}}:  (עזרה)
Kerenji, Emil (2014-10-10). Jewish Responses to Persecution: 1942–1943. Rowman & Littlefield Publishers. ISBN 978-1-4422-3627-1. נבדק ב-2015-08-24.
Lallier, Rose; Logak, Elisabeth (2015). "Albert Ouzoulias (1915 – 1995)". Figures humaines. אורכב מ-המקור ב-2015-06-03. נבדק ב-2015-05-21.
Marcot, François (1996). La Résistance et les Français: lutte armée et maquis : colloque international de Besançon 15-17 juin. Presses Univ. Franche-Comté. ISBN 978-2-251-60617-0. נבדק ב-2015-08-24.
Marcot, François; Musiedlak, Didier (2006). Les résistances, miroirs des régimes d'oppression, Allemagne, France, Italie: actes du colloque international de Besançon organisé du 24 au 26 septembre 2003 par le Musée de la résistance et de la déportation de Besançon, l'Université de Franche-Comté et l'Université de Paris X. Presses Univ. Franche-Comté. ISBN 978-2-84867-123-9. נבדק ב-2015-08-24.
Marin, Armel (2015). "F.T.P. (Francs-tireurs et partisans)". Encyclopædia Universalis (בצרפתית). נבדק ב-2015-08-22.
Marshall, Bruce (2001) [1952]. The White Rabbit: The Secret Agent the Gestapo Could Not Crack. London: Cassell & Co. ISBN 978-0-304-35697-3.
Moorehead, Caroline (2011-11-01). A Train in Winter: An Extraordinary Story of Women, Friendship and Survival in World War Two. Random House of Canada. ISBN 978-0-307-36667-2. נבדק ב-2015-06-09.
Porin, Axel (2004). "Albert Ouzoulias". La Résistance en Ile-de-France. AERI. נבדק ב-2015-05-21.
Zuccotti, Susan (1999). The Holocaust, the French, and the Jews. U of Nebraska Press. ISBN 0-8032-9914-1. נבדק ב-2015-05-22.
הערות שוליים

↑  Chris Bellamy (2019). "Soviet Union in World War II". Oxford Bibliographies. Oxford University Press. doi:10.1093/OBO/9780199743292-0077.
1 2 3  Marin 2015.
↑  Johnson 1995.
↑  Moorehead 2011, p. 79.
↑  Marcot 1996, p. 135.
↑  Marcot 1996, p. 231.
↑  Lallier & Logak 2015.
| --- | --- |
בקרת זהויות :  NLI: 987007451660505171  NKC: ko20191035817  SUDOC: 027577511  VIAF: 129083722   WorldCat (עם VIAF): 129083722 
לוחם מחתרת שנתפס בשנת 1944. הכיתוב הגרמני אומר כי "מנהיג קומוניסטי זה נמצא ברשימה המבוקשת ... מסמכיו מוכיחים את זיקתו לקבוצות טרור".
חברי מחתרת צרפתים יורים במהלך הקרב על פאריס
הומונימיה

בבלשנות, מילים הומונימיות, או מילים בעלות הומונימיה (ביוונית: ὁμώνυμος, 'הומוס' = ὁμός – דומה או זהה, 'אונומה' – ὄνομα = שם), הן קבוצת מילים, שלמרות שכל אחת מהן, גם נכתבת וגם נהגית בדיוק באותו האופן, המשמעות שלהן חסרת כל קשר, לחלוטין. בשפות שמיות, תופעת ההומונימיה קיימת גם בין שורשים ולא רק בין מילים בודדות.
לדוגמה: "שָׁנָה" במובן "חזר" היא מילה הומונימית ל"שָׁנָה" במובן "365 יום", אך לא ל"שָׁנָה" במובן "למד". "שָׁנָה" במובן "למד", פירושו "חזר על החומר". לעומת זאת, השורש של "שנה" במובן "חזר" והשורש של המילה "שָׁנָה" במובן "365 יום" הפכו לזהים, כאשר העברית איבדה חלק מהעיצורים שלה. השורש של שנה=חזר נכתב בפרוטו שמית באות המקבילה לאות הערבית ث (בערבית הוא עדיין נכתב כך ובארמית הוא נכתב באות ת) ואילו השורש של "שנה" במובן "365 יום" נכתב בכל השפות השמיות בשין ימנית או שמאלית. מעולם לא היה קשר משמעות בין מילים משורשים אלו.
הבחנה בין פוליסמיה להומונימיה

כאמור, הומונימיה היא אחת האפשרויות לקיומה של מילה דו משמעית. דו המשמעות תחשב להומונימיה כאשר החוקרים מנמקים חוסר קשר בין משמעויות מילים, שנכתבות ונהגות באופן זהה. זאת לעומת מילים פוליסמיות שבהן מוכר קשר בין המשמעויות של שתי מילים שוות כתיב ושוות הגייה.
דוגמאות למילים הומונימיות:
'אשפה' = ערמת פסולת (בלשון המקרא: אַשְׁפָּה)/ 'אשפה' = נרתיק לחיצים (בלשון המקרא: אשפֹת, בלשון התלמוד: אַשְׁפָּה).
'אב' = הורה / 'אב' = החודש החמישי
book = ספר / book = מעצר
bank = עסק ששומר ומלווה כספים / bank = גדת נהר
'קַנְיוֹן' = מרכז קניות / 'קַנְיוֹן' = עמק
דוגמאות למילים פוליסמיות:
המילה 'שפה' = 'כל אחד משני החלקים הבשרניים של פתח הפה' משמשת גם בהוראת 'דיבור', כי השפתיים הן אחד מכלי הדיבור וגם בהוראת 'גדה' (שפת הים) כי שתי הגדות לנהר כמו שתי השפתיים לפה.
foot = רגל / foot = מידת אורך, שבעבר נקבעה לפי אורך צעדו של המלך, דהיינו לפי מוטת רגלו.
על אף שלא תמיד יש הבחנה אובייקטיבית בין הומונימיה לפוליסמיה, אפשר לקבוע שצמד מילים הן הומונימיות כאשר מסיבות פורמליות ברור שלפנינו מילים שונות זו מזו. למשל במקרים האלה:
הכתיב של שתי המילים שונה, כגון 'סכר'/ 'שכר'.
המילים הן חלקי דיבר שונים, כגון 'אולם' = אבל, מילת חיבור/ 'אולם' =טרקלין, שם עצם. באותו אופן, 'עלה', כשם עצם, הוא חלק של צמח וכפועל הוא צורת הציווי של 'לעלות'.
המין הדקדוקי של המילים שונה.
המילים נבדלות בנטייתן, כגון 'יד' רבים 'ידיים' = כל אחד משני הגפיים העליונים של האדם/ 'יד' רבים 'ידות' = בית האחיזה של כלי (בלשון חכמים). דוגמה אחרת לזה היא המילה 'ימים'. בתצורת היחיד שלה היא עשויה להיות צורת הריבוי של 'ים' או של 'יום'. באותו אופן 'ערבים' היא תצורת הריבוי הן של 'ערב' והן של 'ערבי'.
הומונימיה לעומת הומופוניה

תופעה דומה להומונימיות היא הומופוניות. בתופעה זו ההגיה זהה, אך הכתיב והמשמעות גם יחד שונות. ההומופוניות היא תופעה, התלויה, בחלק מהמקרים, במבטא של דובר השפה או במעתקי הגאים, שאירעו בשפה, אחרי שזו כבר אימצה צורה כתובה. דוגמאות: המילים שר (חבר ממשלה) וסר (זז, עזב) הפכו להומופוניות, כאשר דוברי העברית החלו לבטא את השין השמאלית כמו סמך, בתקופת חז"ל. דוגמאות נוספות: 'ראש' ו'רוש' ('ענבי רוש' דברים לב, לב) הם הומופונים בעברית המקראית – בשל ההליך בו האלף הפסיקה להיות אם קריאה (מורה על צליל AA) וביטויה הפך דומה לאות הלטינית O, עוד בהליך התגבשות הפרוטו-כנענית. לעומת זאת, 'כרה' 'קרע' 'קרא' 'קרה' ו כרע' הם הומופונים בפי ההוגים את העברית, בהגיה המקובלת ביותר בזמננו.
הסיבות להיווצרות מילים הומונימיות

אפשר למנות מספר סיבות להיווצרות מילים הומונימיות:
דו משמעות פונטית (הנקראת גם דו משמעות אטימולוגית) נוצרת כאשר שתי מילים מתלכדות לתבנית פונטית אחת מחמת מעתקי הגאים. כך לדוגמה 'חפר'= כרה ו'חפר' =התבייש מדגימות דו משמעות פונטית. הדבר מתגלה על ידי השוואה לערבית (ולשפות שמיות אחרות), שבה שני הפעלים נבדלים לא רק במובנם על גם בהגאיהם. הדו משמעות נוצרה כאשר בעברית אבד ההבדל בין שתי הפונמות ح ו-خ.
דו משמעות פונטית נוצרת גם על ידי שאילת מילה מלשון זרה. לדוגמה: לשלוש המילים המקראיות 'בר'= טהור; 'בר' = תבואה; 'בר' = בן. נוספו בלשון חכמים 'בר'= חוץ מן הארמית; ובלשון ימינו 'בר' = מזנון מן האנגלית.
דו משמעות מורפולגית נוצרת על ידי גזירת שתי מורפמות זהות משני שורשים שונים בשני משקלים שונים. לדוגמה: 'מורה' = מלמד הוא בינוני הפעיל מן השורש י.ר.ה / 'מורה' =מורד (כמו בפסוק 'בן סורר ומורה') הוא בינוני קל של השורש מ.ר.ה הקרוב לשורש מ.ר.ד
דו משמעות סמנטית נוצרת כאשר שני מובנים של מילה פוליסמית מתרחקים במידה כזאת ששוב אין דוברי השפה מקשרים בין שני המובנים. כך לדוגמה רבים אינם מקשרים בין המילה עדשה – 'צמח מאכל מן הקטניות' לבין עדשה – 'עדשה אופטית, לוחית של זכוכית שפנייה קמורים או קעורים'. ואמנם העדשה האופטית נקראת כך, בהשפעת הלעז, מפני שצורתה מזכירה את זרע הצמח הזה. (באנגלית לדוגמה lens כמונח של אופטיקה ו-lentil כשם הצמח).
מניעה של היווצרות הדו-משמעות ההומונימית

למעשה הדו-משמעות אינה גורם מפריע להבנה אלא במקרים נדירים, בעיקר בטקסטים עתיקים כמו המקרא, בטקסטים הכתובים בלשון ספרותית ופיוטית או בטקסטים מקוטעים ותלושים מהקשרם (כגון כתובות ארכאולוגיות או דפים עתיקים וקרועים). דוגמה לקושי זה מופיעה בספר הזוהר לפרשת ויחי, שבו מופיעה המילה "חמרא", שלה שתי משמעויות בארמית. פרשנים אחדים הבינו שמשמעות המילה בהקשר זה היא "חמור", ואילו מתרגם ספר הזוהר לאנגלית, דניאל מט פירש אותה כ"יין".
בדרך כלל התפתחות הלשון מונעת בדרכים שונות את הריבוי של מילים דו-משמעיות העשויות לערפל את ההבנה.
גזירת שורשים הומונימיים במשקלים ובבניינים שונים. כך לדוגמה בשלושת השורשים ההומונימיים בר"א: מן בר"א שפירושו יצירה נוצרו 12 לקסמות; מן בר"א שעניינו כריתת עצים נוצרו 5 לקסמות ומן בר"א שמשמעו בריאות (לעומת חולי) נוצרו 16 לקסמות. בכל 33 הלקסמות הגזורות אין זוג מילים הומונימי אחד.
זניחת אחד ההומונימים. כך לדוגמה בשורש חפ"ר שהוזכר לעיל. 'חפר' שפירושו 'התבייש' אינו בלשון חז"ל ובלשון ימינו כנראה בגלל כניסתה של 'חפר' – 'כרה'.
שינוי כתיב מכוון, רק לשם הפיכת ההומונימים להומופונים. נביט לדוגמה במשפט הצרפתי, Là ba, à la maison, il a des chocolat, שפירושו, שם, בבית יש לו שוקולד. בדוגמת משפט זה נראה כי הפסיק העליון, שמבדיל בין הכתיב של המילים là (שם) ו-la (ה' הידיעה) כמו גם בין à (מילת יחס) ו-a (הטיית פועל השייכות), הוסף לשפה אך ורק כדי ליצור הבדל כתיב בין מילים נפוצות אלו. לפסיק העליון הזה אין שום השפעה על ההגייה ושום ייחוס היסטורי.
שינוי מכוון הן בהגייה והן בכתיב. למשל, המילה מתומן נכתבת ונהגית בעברית באופן בו היא אמורה להיכתב ולהיאמר בארמית. בשאר המילים העבריות מהשורש שלה (שמונה, שמינית, שמיניות...), מופיעה ש' ימנית ולא ת'. השינוי המכוון הזה נועד להבדיל את המילה הזו מהמילה "משומן" – מרוח בשמן.
הבדלה בין הומונימים אפשרית גם לפי הקשר המשמעות. דהיינו, לפי ההקשר של המילים בתוך המשפט, לפי ההקשר של המשפט למשפטים סמוכים לו ולפי ההקשר המקובל בחברה למשפטים, בהם מופיע אחד ההומונימים. לדוגמה, את המשפט "אתמול קדחתי", רוב דוברי העברית בני תקופתנו יפרשו כ"אתמול השתמשתי במקדחה" ולא כ"אתמול היה לי חם", על פי השימוש הנפוץ יותר במילה "קדחתי". לעומת זאת, אם המילה "קדחתי" תופיע בהקשר "אתמול קדחתי מחום" או בהקשר "אתמול היה לי חם עד שקדחתי", היא תפורש אחרת.
הסתייעות בחוקי התחביר. למשל: I lead the lead miners, פירושו "אני מוביל (lead) את כורי העופרת (lead)" ולא "אני עופרת את כורי המוביל". זאת משום, שהאופציה השנייה אינה אפשרית מבחינה תחבירית. דהיינו, מבנה המשפט צריך להיות: נושא (אני), פועל (מוביל), את (מילה זו לא קיימת באנגלית) ורק אחר כך הנשוא והמושא (כורי העופרת).
אימוץ חריגות מכללי השפה. דוגמה בולטת לחריגות מכללי השפה היא הרשימה הארוכה של הפעלים האנגליים, שהטייתם יוצאת מן הכלל. אם נביט בדוגמת המשפט I led the lead miners, נראה כי אנו יודעים, שפירושו הוא "הובלתי את כורי העופרת" ולא "עיפרתי (ציפיתי בעופרת, הוספתי עופרת) את כורי העופרת, משום ש"עיפר" = leaded, כנהוג על פי כללי הטיית הפעלים באנגלית ואילו הפועל "להוביל" הוא יוצא דופן, שאינו מוטה לפי חוקים אלו ומשתנה ל-led בזמן עבר.
הערות שוליים

↑  לקסיקון Brown-Driver-Briggs, עמוד 1070
↑   עמרי שאשא, לבסוף פושטת תורת הסוד את מלבושיה לפני הפרשן, באתר הארץ, 12 בספטמבר 2018
| --- | --- |
בקרת זהויות :  NLI: 987007565420405171  BnF: cb11976819c (data)  GND: 4160606-1  LCCN: sh85061773  LNB: 000059882  NDL: 00577095  NKC: ph139211
הפדרציה האמריקאית של מפתחות הגוף

הפדרציה האמריקאית של מפתחות הגוף (באנגלית: American Federation of Women Bodybuilders) נוסדה בשנת 1980 על ידי סוזן פריי, קים קאסידי ודוריס בארילאוקס. בן וידר ביקש מהן לפתוח ארגון ארצי למפתחות גוף, כדי לספק מקום בו מפתחות גוף חובבניות יוכלו להשתלב בקבוצה (דבר של היה קיים אז באמריקה). מכיוון שזה לא היה חוקי לפדרציה הבינלאומית של פיתוח הגוף לתחזק שני ארגוני חובבים נפרדים (מכיוון שהייתה קיימת אגודת NPC לחובבנים גברים).
ראו גם

מיס אולימפיה
מר אולימפיה
פיגר אולימפיה
פיטנס אולימפיה
ערך זה הוא קצרמרבנושא ספורט. אתם מוזמנים לתרום לוויקיפדיה ו.
הפדרציה הבין-לאומית להרמת משקולות

| --- | --- |

 ענפי ספורט:  הרמת משקולות
 תחום השיפוט:  בין-לאומי
 מיקום המטה:  לוזאן, שווייץ שווייץ
 נשיא:  מוחמד חסן ג'אלוד
 תאריך ייסוד:  1905
 מספר חברות:  193
 www.iwf.net
הפדרציה הבין-לאומית להרמת משקולות (באנגלית: International Weightlifting Federation; בראשי תיבות: IWF) היא הפדרציה הבין-לאומית של ענף הרמת משקולות. הפדרציה הוקמה בשנת 1905 ונכון להיום חברות בה 193 פדרציות לאומיות. המשרד הראשי של הפדרציה נמצא בלוזאן. בשנים 2000–2020 בראש הפדרציה עמד תמאש איאן. הוא הודח לאחר גילוי אי-סדרים בניהול, והוחלף על ידי הנשיאה הזמנית אורסולה פפנדריה מארצות הברית. נשיא הפדרציה מאז יוני 2022 הוא מוחמד חסן ג'אלוד מעיראק.
הארגונים שנכללים בפדרציה הם:
הפדרציה להרמת משקולות של אפריקה (WFA)
הפדרציה האסייתית להרמת משקולות (AWF)
הפדרציה האירופית להרמת משקולות (EWF)
הפדרציה האוקיאנית להרמת משקולות (OWF)
הפדרציה הפאן אמריקאית להרמת משקולות (PAWC)
תחרויות

אליפות העולם בהרמת משקולות
אליפות העולם בהרמת משקולות לנוער
אליפות העולם בהרמת משקולות לצעירים
גביע העולם של IWF
הפרס הגדול של IWF
הערות שוליים

↑  President, International Weightlifting Federation (באנגלית אמריקאית)
| --- | --- |
בקרת זהויות :  GND: 210109-9  ISNI: 0000 0001 2336 8615  LCCN: n78081646  SUDOC: 122797728  VIAF: 144852873   WorldCat (עם VIAF): 144852873
הקורפוס ה-62 (האימפריה הגרמנית)

| --- | --- |

סמל מפקדת קורפוס בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  קורפוס
 אירועים ותאריכים
 תקופת הפעילות:  ינואר 1917 – אוקטובר 1918 (כשנה)
 מלחמות:  מלחמת העולם הראשונה
 פיקוד
 מפקדים:  ראו בהמשך
הקורפוס ה-62 (בגרמנית: Generalkommando zbV 62 היה קורפוס של צבא הקיסרות הגרמנית במלחמת העולם הראשונה. הקורפוס הוקם בינואר 1917 ופורק באוקטובר 1918.
היסטוריה

הקורפוס ה-62   הוקם בינואר 1917.
עם תחילת מלחמת החפירות, זיהה הצבא הגרמני כי לא ניתן עוד לקיים את יחידת הקורפוס המסורתית, כלומר אחת המורכבת משתי דיוויזיות. בעוד שבמקרים מסוימים (ובמקומות מסוימים) היה די בקורפוס של שתי דיוויזיות, במקרים אחרים היה צורך ב-5 או 6 דיוויזיות. לכן, תחת פיקודו של הינדנבורג (מקיץ 1916), נוצרו מפקדות קורפוס חדשות ללא דיוויזיות אורגניות.  הקורפוס החדש הזה נקבע כמפקדה כללית לשימוש מיוחד (בגרמנית: Generalkommandos zur besonderen Verwendung).
הקורפוס ה-62 נפרס בבלקן והיה חלק מהארמייה ה-11 הגרמנית, אם כי כלל בעיקר כוחות בולגריים, ולחם בחזית המקדונית עד לפירוקו באוקטובר 1918.
מפקדים

לקורפוס ה-62 היו המפקדים הבאים במהלך קיומו:
ריכרד פון וברן (15 בדצמבר 1916–19 בפברואר 1918)
פאול פלק (19 בפברואר 1918–23 באוקטובר 1918)
הערות שוליים

1 2 3  Cron 2002, p. 89
↑  Note that Corps (z.b.V.) were designated with Arabic, not Roman, numerals.
↑  General Commands for Special Use Generalkommandos zur besonderen Verwendung (Genkdo z.b.V.)
↑  Cron 2002, p. 87
↑  "The Prussian Machine, GenKdo". אורכב מ-המקור ב-11 באפריל 2012. נבדק ב-29 באוקטובר 2012. {{cite web}}:  (עזרה)
↑  "German War History". נבדק ב-29 באוקטובר 2012. {{cite web}}:  (עזרה)
הצעה

הצעה היא הגדרה כוללת שמהותה פעולה המיועדת להניע אדם או ציבור לבצע דבר מה (או לפחות לחשוב עליו). השימוש בה נפוץ בשלל הקשרים ונושאים, בדף זה ההתייחסות היא להופעותיה במשפט.
הופעותיה העיקריות במשפט הן בשני תחומים: בדיני חוזים ובדיני ניירות ערך.
הצעה בדיני החוזים

התנאי האלמנטרי ביותר עבור חוזה, כפי שמופיע בסעיף 1 לחוק החוזים (חלק כללי) הוא קיומה של הצעה וקיומו של קיבול מצד הניצע (מושא ההצעה). הצעה תחשב לכשרה כאשר היא מאופיינת בגמירוּת דעתו של המציע ובמסוימות. כאשר הצעה מאופיינת בשני אלו ניתן להניח כי המציע מתכוון לכונן יחסים חוזיים, ובהימצא ניצע שמוכן לקבל הצעתו (והקיבול שלו גם כן מאופיין בגמירות דעת ומסוימות) הרי שנכרת חוזה.
גמירות הדעת היא הרצינות שמאפיינת את ההצעה. לדוגמה, כאשר אדם אומר בבדיחות הדעת לחברו כי ייתן לו דבר מה יקר ערך בתמורה למעשה פעוט, ברור לנו כי אין מדובר בחוזה מחייב מאחר שהדברים נאמרים כהלצה ואינם משקפים גמירות דעת.
מסוימות היא פירוט של הנתונים החיוניים לעסקה שבהיעדרם לא ניתן להסיק כי אכן התכוון המציע לכונן יחסים חוזים. ההנחה היא שכאשר אדם נמנע מלציין פרטים שלא ניתן להשלימם בנקל הרי שאין הצעתו מסוימת דיו כדי להוות בסיס איתן להצעה.
הצעה בדיני החוזים > הזמנה

פניה לציבור להציע הצעות היא הזמנה. מדובר בדרך שבה המציע נמנע מלחשוף את עצמו לקיבול ולסגירת עסקה, אלא הוא מעביר את "נטל" ההצעה לצד השני. במקרה כזה, הופך הצד השני למציע, והמזמין נוטל לעצמו את החירות האם לקבל את אחת ההצעות, ואם כן איזו מהן. מכרז הוא הזמנה שכזו.
הצעה בדיני ניירות ערך

הצעה בתחום נירות הערך משמעותה פעולה שמיועדת להניע אדם או ציבור לרכוש ניירות ערך. הכוונה העיקרית היא לרישום מניות בבורסה או לפניה לציבור להציע הצעות בנוגע לרכישת מניות כאלו (הזמנה).
הפירוש להצעה בתחום דיני ניירות הערך רחב הרבה יותר מההצעה החוזית. בעניין אברון יזם יהודי החל מפזר שמועות בבתי הכנסת בדבר עסקה גדולה שהוא עומד לבצע, את הצורך שלו במימון ואת הכוונה להנפיק מניות של החברה. צורת הפצה מיוחדת זו, שלא כללה שיווק ישיר, קרי הצעה במובן החוזי, נכללה גם כן כהצעה במובן של דיני ניירות הערך. כתוצאה מכך חייב היה היזם בתשקיף. עם זאת הן בתיקון 20 לחוק ניירות ערך והן בפרשת קלאב הוטל הובהר כי דרושה פעולה ממשית כלשהי כדי שהדבר יחשב להצעה- אך אין דרישה למסוימות ולגמירות דעת ברמה הנדרשת בדיני החוזים.